
 Α.Π.: 1283
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

ΑΚΑΔΗΜΑΪΚΟΥ ΕΤΟΥΣ 2015-2016
ΓΙΑ ΔΙΔΑΚΤΟΡΙΚΟ ΔΙΠΛΩΜΑ ΣΤΗΝ ΕΠΙΣΤΗΜΗ ΤΗΣ ΠΟΛΙΤΙΣΜΙΚΗΣ ΤΕΧΝΟΛΟΓΙΑΣ ΚΑΙ ΕΠΙΚΟΙΝΩΝΙΑΣ                                                                            
    Το Τμήμα Πολιτισμικής Τεχνολογίας και Επικοινωνίας (Τ.Π.Τ.Ε.)του Πανεπιστημίου Αιγαίου ανακοινώνει ότι δέχεται υποψηφιότητες για εκπόνηση διδακτορικής διατριβής στις ακόλουθες γνωστικές περιοχές:
· Κινητός και διάχυτος υπολογισμός 
· Πολυμεσική, Ευφυή, Φυσική και Συναισθηματική Αλληλεπίδραση 
· Ανάλυση απαιτήσεων συστημάτων και δημιουργικότητα

· Μοντελοποίηση συστημάτων με έμφαση σε επιχειρηματικά μοντέλα στραμμένα στις υπηρεσίες

· Ζητήματα ιδιωτικότητας και πνευματικής ιδιοκτησίας για τη δημιουργία συστημάτων πολιτιστικών οργανισμών
· Εκπαιδευτική Τεχνολογία

· Μουσειολογία

    Η χρονική διάρκεια των σπουδών για την απονομή τίτλων ορίζεται σε έξι (6) εξάμηνα κατ’ ελάχιστο. Δικαίωμα υποβολής αίτησης για την εκπόνηση διδακτορικής διατριβής έχουν οι κάτοχοι Μεταπτυχιακού Διπλώματος Ειδίκευσης (Μ.Δ.Ε.) σε συναφή με τα παραπάνω γνωστικά αντικείμενα, Α.Ε.Ι. της ημεδαπής ή ομοταγών αναγνωρισμένων Ιδρυμάτων της αλλοδαπής. Σε εξαιρετικές περιπτώσεις που προβλέπονται από τον Κανονισμό Μεταπτυχιακών Σπουδών και μετά από αιτιολογημένη απόφαση της Γ.Σ.Ε.Σ. μπορεί να γίνει δεκτός ως υποψήφιος διδάκτορας και μη κάτοχος Μ.Δ.Ε. Πτυχιούχοι Τ.Ε.Ι., ΑΣ.ΠΑΙ.Τ.Ε ή ισότιμων σχολών μπορούν να γίνουν δεκτοί μόνο εφόσον είναι κάτοχοι Μ.Δ.Ε.
   Οι ενδιαφερόμενοι καλούνται να υποβάλουν πλήρη φάκελο υποψηφιότητας έως και την 21η Σεπτεμβρίου 2015 (σφραγίδα ταχυδρομείου) στη Γραμματεία του Τμήματος Πολιτισμικής Τεχνολογίας και Επικοινωνίας, στη διεύθυνση, Κτίριο Διοίκησης, Λόφος Πανεπιστημίου, ΤΚ 81 100 Μυτιλήνη, Λέσβος, (τηλ. επικοινωνίας 22510-36600, e-mail: secr@ct.aegean.gr) τα παρακάτω δικαιολογητικά:

1. Αίτηση Υποψηφιότητας  

2. Αναλυτικό Βιογραφικό Σημείωμα

3. Αντίγραφο πτυχίου ή διπλώματος

4. Αντίγραφο αναλυτικής βαθμολογίας προπτυχιακών μαθημάτων

5. Αντίγραφο μεταπτυχιακού τίτλου σπουδών 

6. Αντίγραφο αναλυτικής βαθμολογίας μεταπτυχιακών μαθημάτων 

7. Πιστοποιητικό γνώσης (καλή, πολύ καλή ή άριστη) της αγγλικής γλώσσας ή άλλης γλώσσας της Ε.Ε. (νόμιμα επικυρωμένο)
8. Φωτοτυπία αστυνομικής ταυτότητας (ή διαβατηρίου)

9. Δύο (2) πρόσφατες φωτογραφίες
10. Δύο (2) Συστατικές Επιστολές από μέλη Δ.Ε.Π. Ελληνικών ή ξένων Α.Ε.Ι. 

11. Αντίγραφα τυχόν επιστημονικών δημοσιεύσεων, μονογραφιών, κλπ.
   Σε περίπτωση που οι τίτλοι σπουδών έχουν χορηγηθεί από Α.Ε.Ι. του εξωτερικού, θα πρέπει να υποβληθούν και σχετικές βεβαιώσεις ισοτιμίας από το Δ.Ο.Α.Τ.Α.Π.
     Τέλος, οι υποψήφιοι μπορούν να καταθέσουν κάθε άλλο στοιχείο που, σύμφωνα με την γνώμη τους, θα συνέβαλε ώστε η Επιτροπή Αξιολόγησης να σχηματίσει πληρέστερη άποψη για την επιστημονική και ερευνητική τους ταυτότητα (ηλεκτρονικά σε CD). 

Πέραν των ανωτέρω δικαιολογητικών, οι υποψήφιοι θα πρέπει να υποβάλουν σύντομο Σχέδιο Πρότασης Διδακτορικής Διατριβής (μέχρι 250 λέξεις) το οποίο θα περιέχει:

(α) Τους λόγους για τους οποίους ο υποψήφιος επιθυμεί την διεξαγωγή διδακτορικής έρευνας

(β) Ενδεικτικό θέμα ή/και τους στόχους (ή βασικά ερωτήματα) της διδακτορικής έρευνας που επιθυμεί να εκπονήσει ο υποψήφιος.

Για την σύνταξη του Σχεδίου Πρότασης Διδακτορικής Διατριβής με την μορφή και το περιεχόμενο που αναφέρθηκε παραπάνω οι υποψήφιοι δύνανται να επικοινωνήσουν με μέλος Δ.Ε.Π. του Τμήματος Πολιτισμικής Τεχνολογίας και Επικοινωνίας του οποίου το ερευνητικό αντικείμενο είναι συναφές με το προτεινόμενο θέμα εκπόνησης Δ.Δ.   
                                                                             Η Πρόεδρος του Τμήματος

         Αλεξάνδρα Μπούνια
       

                                                                                      Αν. Καθηγήτρια
